Onthoofding van Amerikaanse joernalis deur IS bevestig | Maroela Media
James Foley in Aleppo, Sirië in Augustus 2012 Foto: Nicole Tung, Facebook
Die IS het bekend gemaak dat Foley onthoof is uit vergelding vir Amerikaanse bombardemente van IS-terroriste in Irak. Foley het op 22 November 2012 verdwyn terwyl hy deur Sirië gereis het, en niks is sedertdien van hom verneem nie. Voor hy onthoof is het hy, waarskynlik onder dwang, die lugaanvalle van die Amerikaners veroordeel, en die VSA as sy werklike moordenaars beskryf.
Sy ma het na die moord gesê sy was "nog nooit so trots op haar seun as nou nie," en gesê hy het sy lewe opgeoffer om die lyding van die Siriese nasie aan die wêreld te toon.
Pres. Barack Obama, wat reeds oor die moord ingelig is, sal na verwagting binnekort 'n aankondiging doen.
YouTube het die video verwyder, en die familie het ander webwerwe, wat ook die video gepubliseer het, versoek om dit te verwyder.